27ലധികം സുരക്ഷാ സംവിധാനങ്ങളുമായി എം ജി ആസ്റ്റര് വിപണിയില് , പുത്തന് എസ് യു വിയുടെ എക്സ് ഷോറും വില വെറും 9.78 ലക്ഷം രൂപ ന്യൂഡല്ഹി: 9.78 ലക്ഷം രൂപയ്ക്ക് എം ജി മോട്ടോഴ്സിന്റെ പുത്തന് എസ് യു വി ആസ്റ്റര് വിപണിയിലെത്തി. 27ലധികം സുരക്ഷാ സംവിധാനങ്ങളുമായാണ് ആസ്റ്ററിനെ എം ജി മോട്ടോഴ്സ് വിപണിയില് അവതരിപ്പിച്ചിരിക്കുന്നത്. രണ്ട് ലെവലുകളിലായുള്ള അഡാസ് സുരക്ഷാ സംവിധാനമാണ് ആസ്റ്ററില് ഒരുക്കിയിട്ടുള്ളത്. ഇന്ത്യയിലെ എസ് യു വികളില് ഇത്തരം സുരക്ഷാ സംവിധാനമുള്ള ആദ്യ വാഹനമാണ് ആസ്റ്റര്. ഓട്ടോമാറ്റിക്ക് എമര്ജന്സി ബ്രേക്കിംഗ് സിസ്റ്റം, പെഡസ്ട്രിയന് ഡിറ്റക്ഷന്, സറൗണ്ട് വ്യൂവ്, പാര്ക്കിംഗ് അസിസ്റ്റ് എന്നിവ അഡാസ് സുരക്ഷാ സംവിധാനത്തിലുള്പ്പെട്ട ചില സൗകര്യങ്ങള് മാത്രമാണ്. ഹ്യുണ്ടായുടെ ക്രീറ്റ, കിയ സെല്ട്ടോസ്, റെനോ ഡസ്റ്റര്, ഫോക്സ്വാഗണ് തൈഗൂണ് എന്നിവയാണ് ആസ്റ്ററിന്റെ വിപണിയിലെ പ്രധാന എതിരാളികള്. നാലു വേരിയന്റുകളിലായാണ് ആസ്റ്റര് വിപണിയിലെത്തുന്നത്. സ്റ്റൈല്, സൂപ്പര്, സ്മാര്ട്ട്, ഷാര്പ്പ് എന്നിവയാണ് വിപണിയില് ലഭ്യമാകുന്ന ആസ്റ്റര് മോഡലുകള്. ഇതില് സ്റ്റൈല് ഒഴിച്ചുള്ള എല്ലാ മോഡലിനും ഓട്ടോമാറ്റിക് ഗിയര് ബോക്സും സ്മാര്ട്ട്, ഷാര്പ്പ് മോഡലുകള്ക്ക് പെട്രാള് ടര്ബോ മോഡലുകളും ലഭ്യമാണ്. ഏറ്റവും കുറഞ്ഞ മോഡലായ സ്റ്റൈലിന് എക്സ് ഷോറൂം വില 9.78 ലക്ഷവും എറ്റവും ഉയര്ന്ന മോഡലായ ഷാര്പ്പിന്റെ ടര്ബോ ഡീസല് മോഡലിന് 16.78 ലക്ഷം രൂപയുമാണ് വില വരുന്നത്. എന്നാല് വാഹനം വിപണിയില് പരിചയപ്പെടുത്തുന്നതിനു വേണ്ടി മാത്രമുള്ളതാണ് ഈ വിലകളെന്നും കുറച്ചു കഴിഞ്ഞ് വാഹനത്തിന്റെ വില ഉയരുമെന്നും കമ്ബനി അറിയിച്ചു. ആദ്യ 5000 വാഹനങ്ങള് മാത്രമായിരിക്കും ഈ വിലയ്ക്കു വില്ക്കുക. 1.5 ലിറ്റര് പെട്രോള് എന്ജിന് വേരിയന്റ് ആസ്റ്ററിന്റെ എല്ലാ മോഡലുകള്ക്കും ഒപ്പം ലഭിക്കും. ഇതേ എന്ജിന്റെ ഓട്ടോമാറ്റിക് ട്രാന്സ്മിഷന് സൂപ്പര്, സ്മാര്ട്ട്, ഷാര്പ്പ് എന്നീ മോഡലുകള്ക്കൊപ്പവും 1.3 ലിറ്രറിന്റെ ടര്ബോ പെട്രോള് ഓട്ടോമാറ്റിക് എന്ജിന് സ്മാര്ട്ട്, ഷാര്പ്പ് എന്നീ മോഡലുകള്ക്കൊപ്പവും ലഭിക്കുമെന്ന് കമ്ബനി അറിയിച്ചു.